ชื่อสถานที่: โรงแรมบันยันทรีกรุงเทพ
ประเภท: ที่พัก
ที่อยู่: 21/100 ซอยสวนพลู 6
ตำบล: ทุ่งมหาเมฆ
อำเภอ: สาทร
จังหวัด: กรุงเทพมหานคร
รหัสไปรษณีย์: 10120
พิกัด: 13.72348, 100.53984


บันยันทรี กรุงเทพ โรงแรมใจกลางกรุง เปิดให้บริการด้วยห้องพักแบบหรูหรา  พร้อมบริการ บันยันทรีเอ็กเซ็คคลูซีฟคลับ และบริการสปาแบบครบวงจร ห้องพักทั้งหมดสามารถชมทัศนียภาพของมหานครกรุงเทพฯ ได้รอบด้าน ซึ่งจะนำท่านดื่มด่ำกับทั้งบรรยากาศความศิวิไลซ์ของเมือง  และสายน้ำอันงดงามของแม่น้ำเจ้าพระยา
 
นอกจากนี้ยังมีสิ่งอำนวยความสะดวกบริการครบครัน ไม่ว่าจะเป็นศูนย์บริการทางธุรกิจ 
ฟิตเนสเซ็นเตอร์ ห้องประชุม สระว่ายน้ำ และบริการบันยันทรี สปา แอนด์ แกลเลอรี่
 
แขกผู้มีเกียรติสามารถอิ่มอร่อยกับหลากเมนูหลายสัญชาติ จากห้องอาหารถึง 10  แห่ง โดยห้องเวอร์ทิโก้และมูนบาร์ ตั้งอยู่บนยอดตึกชั้น 61 นับเป็นห้องอาหารที่มีชื่อเสียงมากที่สุดในหมู่นักชิมทั้งในประเทศและต่างประเทศ ว่าเป็นห้องอาหารประเภทกริลล์ – บาร์แบบเปิดโล่งที่ดูหรู มีระดับและสไตล์ล้ำยุค  สามารถชมทัศนียภาพแบบไม่จำกัดขอบเขต 360 องศา ทั่วมหานครฯ ที่จะนำท่านเพลิดเพลินกับทั้งบรรยากาศและสุดยอดเมนูอาหารแสนอร่อย ที่เชฟบรรจงคัดสรรวัตถุดิบที่สดใหม่ คุณภาพเยี่ยม มาปรุงเป็นจานพิเศษสำหรับท่าน

ด้วยทำเลที่ตั้งใกล้ศูนย์การค้าชั้นนำ และแหล่งท่องเที่ยวที่มีชื่อเสียงมากมาย แขกที่มาพักจะสนุกสนานกับการทัศนาจร และช้อปปิ้ง"